ओह् इस थ्वां प्हैलें जे अपने जाते च ग्राह दिंदे बेलै स्हाड़े हत्थ ड़रै कन्नै कम्बन ते राती सौंदे बेले भ्यानक सुपने आऊंदे’न जेह्‌ड़े स्हाड़िआ नीन्दरा’च हाहाकार मचाई ए असेंगी बेचैन करी देन काश ! जे इस संसारै’च अग्ग लग्गी जा, इसदे टुकड़े होई ए चवखे खिल्लरी जान। स्हाड़ी जिन्दगी बी किए? इयां चौरे-प्हैर चिन्ता’च घुलने ते बेचैन रौह्‌ने थ्वा ते चंगा ऐ जे अस बी उन्हें कबरै’च जाईए गै शान्ति कन्ने सेई जाचै जित्थें असैं होरनींगी इस जिन्दगिए दी चिन्ता-फिकरें थ्वां मुक्त करीए भेजया हा। प्यारी तू दिखदी नेई ए? अपने इस निक्के नेह् जीवन दे दु:ख दायी शोर शरावे दे परेन्त किन्नी रामै दिआ नीन्दरा कन्ने उस कवरी’च सुत्तदा ए? ओह् ! मिगी दस्सो, भला इस षड़जेन्त्रे दा केह् फैदा होआ? असेंगो केह् मिलया? प्यारी, तुएं दस्स जे इसलै जित्थै ओह् डंकन चैने दिआं निन्दरा’च सुत्तदा ए उत्थैं कोई थ्याह्‌र जां जैह्‌र जां कोई षड़जेन्त्र जा बाह्‌री हमला उसदा किश् बी बगाड़ी सकदा ए? भिरी इस थ्वां बी बुरा केह् होग? इस थ्वा बी बुरा केह् होग?